Արթուր Խաչատրյան (ԱԺ պատգամավոր)

**Արթուր Լևոնի Խաչատրյան** (), Հայաստանի պետական և քաղաքական գործիչ, Հայաստանի գյուղատնտեսության նախարար (2018 թ., մայիս - 2018 թ., հոկտեմբերի 4), ԱԺ պատգամավոր։

## Կենսագրություն
Ծնվել է 1972 թվականի հուլիսի 17-ին, Երևան քաղաքում։

#### Կրթություն
* 1994 թվականին գերազանցության դիպլոմով ավարտել է Երևանի պետական համալսարանի ֆիզիկայի ֆակուլտետը։
* 1996 թվականին ավարտել է Հայաստանի ամերիկյան համալասարանի գործարար կառավարման ֆակուլտետը։ Զուգահեռ սովորել է Հայաստանի ԳԱԱ Ռադիոֆիզիկայի և էլեկտրոնիկայի ինստիտուտի ասպիրանտուրայում, որն ավարտել է 1997 թվականին։
* 2001 թվականին ավարտել է Լոնդոնի համալսարանի Կայսերական քոլեջի (Imperial College, University of London) Կառավարման դպրոցը ստանալով գործարար կառավարման մագիստրոսի կոչում (MBA)։
* 2004 թվականին պաշտպանել է գիտական թեզ՝ ստանալով ֆիզիկամաթեմատիկական գիտությունների թեկնածուի գիտական աստիճան։

#### Աշխատանքային փորձ
* 1991-2005 թվականներին աշխատել ԵՊՀ պլազմայի ֆիզիկայի լաբորատորիայում նախ որպես լաբորանտ, ապա թեմայի կատարող։
* 1996-1997 թվականներին եղել է Հայաստանի ամերիկյան համալսարանի կաֆետերիայի տնօրեն։
* 1997-2000 թվականներին աշխատել է ԱՄՆ միջազգային զարգացման երևանյան առաքելության տնտեսական բարեփոխումների և էներգետիկայի գրասենյակում որպես գրասենյակի ղեկավարի ֆինանսական հարցերով օգնական, ապա ֆինանսական ծրագրերի պորտֆելի կառավարիչ։
* 2002-2003 թվականներին աշխատել է Հայաստան. օրենսդրի հզորացման ծրագրում որպես բյուջետային գործընթացի մասնագետ։
* 2003-2005 թվականներին զբաղեցրել է ԵԱՀԿ երևանյան գրասենյակի ծրագրերի համակարգողի պաշտոնը, զուգահեռաբար կառավարելով գրասենյակի ղեկավարի ֆոնդը։
* 2005-2007 թվականներին եղել է Հայաստանում և ԱՊՀ-ում Կալիֆոնիայի ներդրումների և միջազգային առևտրի գրասենյակի տնօրենը։
* 2008-2010 թվականներին աշխատել է կիպրական Մենեջմենթ Միքս ընկերությունում՝ որպես խորհրդատվական ծառայությունների ղեկավար։
* 2011-2013 և 2015-2016 թվականներին է եղել է Վիվատ Քոնսալթինգ ընկերության տնօրեն։
* 2011-2013 թվականներին, համատեղությամբ, զբաղեցրել է Հայաստանում ֆրանսիական համալսարանի կառավարման ֆակուլտետի մանկավարժական համակարգողի (դեկանի) և ֆինանսների ու հաշվապահության ամբիոնի վարիչի պաշտոնը։
* 2011-2015 թվականներին դասախոսել է նույն համալսարանում։
* 2013-2014 թվականներին աշխատել է Արդշինբանկ ՓԲԸ-ում որպես գործառնական տնօրենի տեղակալ – անձնակազմի կառավարման վարչության պետ։
* 2016 թվականին նշանակվել է Հայաստանի տարածքային կառավարման և զարգացման նախարարի տեղակալ։
* 2017 թվականին նշանակվել է Հայաստանի Շիրակի մարզպետ։
* 2018 թվականին նշանակվել է Հայաստանի գյուղատնտեսության նախարար, 2018 թվականի հոկտեմբերի 4-ին ազատվել է գյուղատնտեսության նախարարի պաշտոնից։
* 2019 թվականին նշանակվել է Բիզնես Արմենիա հիմնադրամի հոգաբարձուների խորհրդի նախագահ։
* 2020-2021 թվականներին աշշատել է ՀՀ պետական կառավարման ակադեմիայումՙ որպես գործարար վարչարարության և մարդկային ռեսուրսների կառավարման ֆակուլտետների դասախոս։
* 2021 թվականի հունիսի 20-ին  ընտրվել է ԱԺ պատգամավոր «Հայաստան» կուսակցությունների դաշինքի համապետական ընտրական ցուցակով։
Պահեստազորի ավագ լեյտենանտ է։ 1991 – 1992 թթ.՝ ՀՀ պաշտպանության կոմիտեի կապավոր։ Ապրիլյան պատերազմի մասնակից։

Ամուսնացած է, ունի 4 որդի։

Տիրապետում է հայերեն, անգլերեն և ռուսերեն լեզուներին։

ՀՅԴ անդամ է 1991 թվականից։

## Ծանոթագրություններ

## Արտաքին հղումներ
* Արթուր Խաչատրյան - Հայաստան դաշինք
* Արթուր Խաչատրյան - ԱԺ պատգամավոր

Կատեգորիա:ԵՊՀ շրջանավարտներ
Կատեգորիա:Հայ պետական գործիչներ
Կատեգորիա:Հայ քաղաքական գործիչներ
Կատեգորիա:Հայաստանի գյուղատնտեսության նախարարներ
Կատեգորիա:ՀՀ Ազգային ժողով
Կատեգորիա:ՀՅԴ անդամներ